Grecii cu vârste sub 25 de ani vor primi bani ca să se vaccineze. "O mică mulțumire din partea statului".
Tinerii cu vârste sub 25 de ani vor primi bani pentru a se vaccina împotriva COVID-19. Aceștia vor primi un card digital în valoare de 150 de euro. Guvernul elen spune că pregătește și alte beneficii pentru persoanele vaccinate.
Tinerii cetățeni greci vor primi bani ca să se vacineze, o spune chiar premierul Greciei. Astfel, de la 15 Iulie, cei cu vârste sub 25 de ani vor primi un card digital în valoare de 150 de euro dacă și-au făcut prima doză de vaccin."O mică mulțumire din partea statului grec, venită cu o singură obligație din partea ta pe care sunt ferm convins că ai fi îndeplinit-o oricum. Anume aceea de a te vaccina pentru a-i proteja pe cei pe care îi iubim și pe cei din jurul nostru", a spus Kyriakos Mitsotakis, prim-ministrul Greciei.Guvernul elen spune că vor mai veni și alte beneficii pentru persoanele care și-au obținut certificatul de vaccinare. Totodată, este examinată și opțiunea ca în anumite profesii vaccinarea să fie obligatorie.